Návrh

 NARIADENIE  VLÁDY 
Slovenskej republiky
z ............. 2004,

           ktorým sa mení a dopĺňa nariadenie vlády Slovenskej republiky č. 272/2003 Z. z.  o hygienických požiadavkách a požiadavkách v záujme ochrany zdravia ľudí  pri výrobe a uvádzaní vaječných výrobkov na trh    

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a  na vykonanie § 3 ods. 2 zákona č. 488/2002 Z. z. o veterinárnej starostlivosti a o zmene niektorých zákonov nariaďuje:

Čl. I

	Nariadenie vlády Slovenskej republiky č. 272/2003 Z. z. o hygienických požiadavkách a požiadavkách v záujme ochrany zdravia ľudí  pri výrobe a uvádzaní vaječných výrobkov na trh sa mení a dopĺňa takto  :

1. V § 1 ods. 1 sa slovo „transponuje“ nahrádza slovom „preberá“.

2. V § 2 písm. g) sa za slovo „ republika“ vkladá slovo „ iný“.

3.  V §  2 písm. h) sa za slová „ republika alebo“ vkladá slovo „ iný“.

4  § 3  ods. 1 písm. e) sa slová „ prílohe č. 3“ nahrádzajú  slovami „ prílohe č. 2“.

5. V § 3 ods. 2 sa za slovo „orgán“ vkladajú slová „v súlade s rozhodnutím Európskej komisie“.

6.  § 10 znie: 
„§ 10

       			 (1) Vaječné výrobky získané pred 1. májom 2004   možno   uvádzať len  na domáci trh v Slovenskej republike do 31. decembra  2004,  ak sú  označené národnou značkou podľa  právnych predpisov platných pred nadobudnutím platnosti Zmluvy o pristúpení  Slovenskej republiky k Európskej únii.

 			(2) Vaječné výrobky podľa odseku 1  musia zostať  len na domácom trhu v Slovenskej republike.

(3) S  vaječnými výrobkami  získanými pred 1. májom 2004  v prevádzkarniach schválených na vývoz do Európskej únie, označenými  exportnou zdravotnou značkou Európskej únie  schválenej prevádzkárne v Slovenskej republike možno  obchodovať  s členskými štátmi do 31. augusta 2004.

        			 (4) Obchodný doklad, ktorý musí sprevádzať každú zásielku vaječných výrobkov  uvedených v odseku 3 musí obsahovať túto poznámku:  „Získané pred 1. májom 2004“ podpísanú úradným veterinárnym lekárom príslušnej regionálnej veterinárnej a potravinovej správy zodpovedným za prevádzkareň pôvodu.

(5) Zásoby predtlačených materiálov na balenie do priameho obalu a druhého obalu a etikety, ktoré sú už označené podľa  právnych predpisov platných pred 1. májom 2004, možno  používať na vaječné výrobky  získané po 1. máji  2004 do 31. decembra 2004. Takto označené vaječné výrobky musia  zostať len na domácom trhu v Slovenskej republike.“.

7   Názov prílohy č. 1 znie: „Zoznam preberaných právnych aktov Európskych spoločenstiev a Európskej únie.“.

8.  V prílohe č. 2 časti A  bode 4.  sa vypúšťajú slová „uvedeným v prílohe č. 3 bode 3“.

9.  prílohe č. 2 časti B  bode 7.  sa vypúšťajú  slová „a  zostavovanie“.

10  V prílohe  č. 2 časti E  bode 7. sa slová „každý vaječný výrobok“ nahrádzajú slovami  „každá časť vaječného výrobku“.

11.  V prílohe č. 2 časti F bode 1. písm. a) sa slová „nesmú byť prítomné“ nahrádzajú slovami  „sa nenachádzajú.

12.  V  prílohe č. 2 časti F bode 1. písm. b) prvom bode  sa slová „ M=10^4“  nahrádzajú slovami  „ M=10^5“ a slová „ m=10“ sa nahrádzajú slovami „ m = 10^4“.

13. V prílohe č. 2 časti F bode 1.  písm. b) druhom bode  sa slová „ M=102“ nahrádzajú slovami „ M=10^2“.     

14. V prílohe č. 2 časti F bode 2.  písm. d) sa slová „v § 5  ods. 4 tohto nariadenia.“ nahrádzajú slovami „v osobitnom predpise^6a)“.

Poznámka pod čiarou k odkazu 6a znie:
„^6a) Výnos  Ministerstva pôdohospodárstva Slovenskej republiky  a Ministerstva  zdravotníctva Slovenskej republiky  z 13. februára 2003 č. 414/2003-100, ktorým sa vydáva hlava Potravinového kódexu  Slovenskej republiky upravujúca cudzorodé látky v potravinách (oznámenie č. 101/2003 Z. z.).“.

15. V  prílohe  č. 2 časti H bode 7. písm. f)  sa za slová „členskými štátmi“ vkladajú  slová „v súlade s právnymi aktmi  Európskych spoločenstiev a Európskej únie.“.

16. V prílohe č. 2 časti K bode 1. písm. c) sa vypúšťajú slová „  so skratkou názvu Európskych hospodárskych spoločenstiev  alebo skratkou „EFTA“ alebo „ETY“.

17. V prílohe č. 2 časti K bode 1. písm. f) sa vypúšťajú slová „  so skratkou názvu Európskych hospodárskych spoločenstiev  alebo skratkou „EFTA“ alebo „ETY“.

18. Vypúšťa sa príloha č. 3 .

Čl. II
	
	Toto nariadenie nadobúda účinnosť 15. júla 2004.